Skote klap in Kaapstad-hospitaalTwee pasiënte is Saterdagaand dood en ŉ polisiebeampte ernstig beseer toe ŉ 40-jarige man die polisiebeampte se vuurwapen by hom afgeneem en verskeie skote gevuur het. Brig. Novela Potelwa, woordvoerder van die polisie, sê die polisie van Seepunt het ŉ 35-jarige verdagte na New Somerset-hospitaal geneem vir mediese behandeling. “ŉ Man in die saal het die vuurwapen van ŉ polisiebeampte gegryp en hom deur die kop geskiet. Hy het nog skote gevuur op twee pasiënte wat naby hom was. Albei pasiënte is op die toneel dood verklaar en die 32-jarige polisiebeampte is ernstig beseer.” Polisiebeamptes op die toneel het die vuurwapen van die verdagte afgeneem en hom in hegtenis geneem. Die identiteit van die slagoffers is nog nie bekendgemaak nie. Die ondersoek duur voort.